[bookmark: _GoBack] Pakuotės lapelis: informacija vartotojui

Propolis MDF 300 mg/ml burnos gleivinės ar gerklų ir ryklės tirpalas
Propolis


Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti. 
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu  per 7 dienas Jūsų savijauta nepagerėjo arba net pablogėjo, kreipkitės į gydytoją.

Lapelio turinys
Apie ką rašoma šiame lapelyje?

1.	Kas yra Propolis MDF ir kam jis vartojamas 
2.	Kas žinotina prieš vartojant Propolis MDF
3.	Kaip vartoti Propolis MDF 
4.	Galimas šalutinis poveikis 
5.		Kaip laikyti Propolis MDF
6.	Pakuotės turinys ir kita informacija


1.	Kas yra Propolis MDF ir kam jis vartojamas

Propolis MDF yra propolio  (bičių pikio) spiritinis tirpalas, pasižymintis priešuždegiminiu, antiseptiniu veikimu. Vartojamas nuo burnos gleivinės uždegimo, tonzilito, faringito, ūminio bei lėtinio periodontito.

Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.


2.	Kas žinotina prieš vartojant Propolis MDF  

Propolis MDF vartoti negalima:
-	jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Propolis MDF.
Propolis gali sukelti alergiją bičių produktams jautriems žmonėms. 

Vaikams ir paaugliams

Vaistinio preparato nerekomenduojama vartoti jaunesniems kaip 12 metų vaikams, kadangi jo saugumas vaikams iki 12 metų neištirtas. 

Kiti vaistai ir Propolis MDF

Jeigu vartojate ar neseniai vartojote kitų vaistų, arba dėl to nesate tikri, apie tai pasakykite gydytojui arba  vaistininkui.
Nėštumas ir,  žindymo laikotarpis, ir vaisingumas

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku. 

Vairavimas ir mechanizmų valdymas

Tyrimų dėl poveikio gebėjimui vairuoti ar valdyti mechanizmus nėra atlikta. 

Propolis MDF sudėtyje yra etanolio

Šio vaisto sudėtyje  65 (V/V) % etanolio (alkoholio) t.y. iki 0,65 ml 1 ml vaisto, (atitinka 13 ml
alaus, 5 ml vyno). 
Kenksmingas sergantiems alkoholizmu.
Būtina atsižvelgti nėščiosioms, žindyvėms, vaikams ir didelės rizikos grupės (pvz. sergantiems kepenų
ligomis ar epilepsija) pacientams.  

3.	Kaip vartoti Propolis MDF

Visada vartokite šį vaistą tiksliai, kaip nurodė gydytojas arba vaistininkas.  Jeigu abejojate, kreipkitės į  gydytoją arba vaistininką.  
 
Įprasta dozė: keletą kartų per parą skalauti burną, gerklę arba ryklę vaistu praskiestu vandeniu. Prieš vartojimą vaistas (30-40 lašų) turi būti praskiedžiamas puse stiklinės geriamojo vandens. Gali atsirasti nuosėdų. Susidariusios nuosėdos neturi įtakos vaisto kokybei.

Vartojimas vaikams
Vaisto nerekomenduojama vartoti jaunesniems nei 12 metų vaikams, kadangi jo saugumas vaikams iki 12
metų neištirtas. 

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką. 

  
Ką daryti pavartojus per didelę Propolis MDF dozę?

Apie perdozavimo atvejus duomenų nėra.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką. 

Pamiršus pavartoti Propolis MDF 

Negalima vartoti dvigubos dozės norint kompensuoti praleistą dozę.

Nustojus vartoti  Propolis MDF

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Duomenų apie vaisto šalutinį poveikį nėra. 


Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Propolis MDF

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 ºC temperatūroje. Buteliuką laikyti išorinėje dėžutėje, kad vaistas būtų apsaugotas nuo šviesos. Buteliuką laikyti sandarų. 

Ant dėžutės ir buteliuko po  „Tinka iki“  nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba išmesti su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Propolis MDF sudėtis 
·    Veiklioji medžiaga yra propolis. 1 ml burnos gleivinės ar gerklų ir ryklės tirpalo yra 300 mg propolio. 
·    Pagalbinės medžiagos yra etanolis (96 %), išgrynintas vanduo.

Propolis MDF išvaizda ir kiekis pakuotėje

Burnos gleivinės ar gerklų ir ryklės tirpalas yra skaidrus, rudos spalvos propoliui būdingo kvapo skystis 
tamsaus stiklo buteliuke, užsuktame plastikiniu kamšteliu su apsauginiu žiedu. Buteliuke yra 30 ml burnos gleivinės ar gerklų ir ryklės tirpalo.  

Registruotojas ir gamintojas

UAB „Medicata Filia“, Žarijų g. 2B, LT-02300, Vilnius, Lietuva
+370 52640944
  

Jeigu apie šį vaistą norite sužinoti daugiau, kreipkitės į vietinį registruotojo atstovą.

 UAB „Medicata Filia“
 Žarijų g. 2B, 
LT-02300, Vilnius, Lietuva
+370 52640944
medicata@gmail.com
 
Šis pakuotės lapelis paskutinį kartą peržiūrėtas   2016-04-25

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

